คุณคะ คือดิฉันมีเพศสัมพันธ์เมื่อ29มิ.ย.ค่ะและทานยาคุมฉุกเฉินหลังจากมีเพศสัมพันธ์2ช.ม. 7วันต่อมา(6ก.ค.)ประจำเดือน(เลือดออกผิดปกติ)มามากค่ะ หลังจากนั้นอีกประมาณ1เดือน(5ส.ค.) ประจำเดือนก็มา แต่พอเดือนนี้คือเดือนกันยายน ประจำเดือนออกมานิดเดียวเองค่ะ เหมือนไม่ใช่ด้วย เพราะเลือดออกน้อยมาก อยากทราบว่ามีโอกาสท้องมั้ยคะ หรือเพราะเป็นผลข้างเคียงของยาที่จะทำให้ประจำเดือนมาไม่ปกติคะ? ขอบพระล่วงหน้าค่ะ
สวัสดีค่ะ @การรับประทานยาคุมกำเนิดฉุกเฉิน หลังรับประทานยาแล้ว อาจเกิดผลข้างเคียงคือ เลือดออกกระปริดกระปรอยได้ค่ะ หลังจากนั้นหากไม่ตั้งครรภ์ ประจำเดือนจะมาค่ะ โดยอาจมาคลาดเคลื่อนได้ @จากที่ เล่ามาหากประจำเดือนมาแล้วในช่วงเดือนสิงหาคม ถือว่าไม่ได้ตั้งครรภ์นะคะ แต่ถ้า ไม่มั่นใจว่าเลือดที่ออกตอนเดือนสิงหาคมเป็นเลือดประจำเดือนหรือไม่ สามารถทดสอบการตั้งครรภ์ดูได้ค่ะ @หากไม่ตั้งครรภ์ การขาดประจำเดือนจะเป็นจากสาเหตุอื่นๆ เช่น ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @ซึ่งสามารถรอประจำเดือนดูก่อนได้ค่ะ แต่หากขาดประจำเดือนต่อเนื่องกัน 2-3 เดือน ควรไปพบแพทย์เพื่อตรวจวินิจฉัยโรคอีกทีนะคะ